TPCH ควัก 203 ลบ. ซื้อหุ้น 4 บ.ย่อย ดันสัดส่วนลงทุนเพิ่ม
TPCH ควัก 203 ลบ. ซื้อหุ้น 4 บริษัทย่อย “ปัตตานี กรีน-ทีพีซีเอช เพาเวอร์ 1-ทีพีซีเอช เพาเวอร์ 2-ทีพีซีเอช เพาเวอร์ 5” ดันสัดส่วนลงทุนเพิ่ม ช่วยสร้างรายได้เพิ่มขึ้นตามไปด้วย
TPCH ควัก 203 ลบ. ซื้อหุ้น 4 บริษัทย่อย ดันสัดส่วนลงทุนเพิ่ม ช่วยสร้างรายได้เพิ่มขึ้นตามไปด้วย
11 ต.ค. 2564

บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ระบุว่า ตามที่ที่ประชุมคณะกรรมการบริหารของบริษัทฯ เมื่อวันที่ 8 ต.ค.2564 มีมติอนุมัติให้บริษัทเข้าซื้อหุ้นสามัญของบริษัทย่อย ได้แก่ บริษัท ปัตตานี กรีน จำกัด จำนวน 10,662,500 หุ้น คิดเป็นสัดส่วน 26.36% ของทุนจดทะเบียน จากบริษัท นราพารา จำกัด และบริษัท ทีพีซีเอช เพาเวอร์ 1 จำกัด จำนวน 2,990,000 หุ้น คิดเป็นสัดส่วน 11.50% ของทุนจดทะเบียน
รวมทั้งบริษัท ทีพีซีเอช เพาเวอร์ 2 จำกัด จำนวน 2,860,000 หุ้น คิดเป็นสัดส่วน 11%  และ บริษัท ทีพีซีเอช เพาเวอร์ 5 จำกัด จำนวน 2,000,000 หุ้น คิดเป็น 10% จากนายสมบัติ ชัยรัตนมโนกร โดยมีมูลค่าการเข้าลงทุนดังกล่าวเป็นเงินจำนวนรวมทั้งสิ้น 203 ล้านบาท
ทั้งนี้เพื่อให้เป็นไปตามนโยบายการเข้าลงทุนธุรกิจโรงไฟฟ้า และจะช่วยสร้างรายได้ให้เพิ่มมากขึ้น ซึ่งจะนำไปสู่การสร้างมูลค่าเพิ่มให้แก่ผู้ถือหุ้น จะได้รับผลตอบแทนจากการลงทุนที่ดีให้แก่ผู้ถือหุ้นในระยะยาวในอนาคต